Bullet Marasigan

Si Violeta Marasigan (1939-21 April 2000), o mas bistado sa saiyang gaha na Bullet, sarong Filipino-American na social worker asin aktibista, nabisto sa saiyang pagtabang na maitindog an feministang organisasyon na  GABRIELA, asin an grupo kan mga napaluwas na preso-politikal na SELDA, huli sa saiyang pagkontra asin pagkakakulong sa irarom kan diktadoryang Ferdinand E. Marcos, asin sa saiyang adbokasiyang ginibo sa San Francisco Bay Area, na nakasentro sa edukasyon kan mga Pilipinong imigranteng mga aki, pantay na benepisyo kan mga Pilipino-Amerikanong beterano kan Panduwang Giyerang Pankinaban, pagpapundo kan demolisyon kan mga harong na maaapektuhan ang mga gurang na Pilipino, asin an pagiinsulto laban sa mga babaying Pilipino sa Amerikanong telebisyon.

Sa pag-omaw kan saiyang taon sa serbisyo sa komunidad kan Bay Area, sya ginawadan nin Unsung Heroes Award kan KQED Public Broadcasting Co. kan 1995. Kan Nobyembre 2019, sya naging saro sa onseng pangaran na naidagdag sa Wall of Remembrance kan Philippines' Bantayog ng mga Bayani, na nagbibisto sa mga heroe asin martir na naglaban sa diktaduryang Marcos.
Kinaaamayi kan buhay asin edukasyon
SI Violeta Marasigan namundag sa Pilipinas alagad naglipat sa Estados Unidos kun sain siya nagkolehiyo sa San Francisco State College.

Aktibismo asin an demolisyon kan I-Hotel
Pagkatapos kan saiyang pagklase, siya kinua para magtrabaho bilang social worker sa Multi-Service Center kan United Filipino Association (UFA)- sarong organisasyon na nagbuo kan protesta para ipapundo an demolisyon kan I-Hotel sa lumang komunidad kan Manilatown sa San Francisco, California.

Pwera pa sa saiyang partisipasyon sa kawsa kan UFA, an saiyang trabaho kabali an pagserbisyo sa mga retirado, na inaapod nyang "manong" (terminong Ilokano na pang-apod sa mga gurang na lalaki). Igdi nya napag-araman na an mga retiradong ini nakakresibe sana nin kabanga kan saindang benepisyo sa kada bulan. Bilang kasimbagan igdi, nilakaw nya an saindang kaso tanganing maresibe na kan mga retirado an saindang buong benepisyo kada bulan.

 Aktibismo sa Pilipinas (1971-1988) 
Hilingon man sa: Panahon kan diktadurya ni Marcos

Kan si Marasigan asin an saiyang agom na si Pete magbalik sa Pilipinas kan 1971, yaun sa dai maintindihan na kamugtakan an nasyun huli sa labing pagparagastar kan kaidtong presidente Ferdinand Marcos para sa nagin eleksyon kan 1969. Ini man nagresulta sa pagrampahug kan ekonomiya asin panlakupan na kariribokan. Sarong taon pa an nag-agi, nagdeklarar nin Martial Law si Marcos. Tulos man na nagin kabali sa aktibismo an mag-agom.

Nagtrabaho si Bullet sa National Council of Churches of the Philippines, asin nagin bantog huli ta pirmi syang yaon kada igwa nin protesta an grupo. Piglaog man an saindang residensya kan mga pwersa-militar kan 1981,  asin naikulong si Bullet sa Kampo Krame nin haros sarong taon sa sala na subersyon.

Pigrurumdom kan kaidtong journalist na si Ma Ceres P. Doyo  kan Philippine Daily Inquirer an nangyari kan panahon na idto"the reason Bullet was released was that the barrage of words and laughter (that was subversive) she relentlessly unleashed became too much for her jailers."

"an rason kun tano pigbutasan si Bullet iyo ta an saiyang mga pigtatararam asin pagpaparangisi(na subersibo) na saiyang pigpaparagibo nin daing sagkud, dai na pigkaya kan mga nagkulong sa saiya."

 Mga organisasyon 
Hilingon man sa: Gabriela Women's Party

Sa tahaw kan pagbwelta sa Pilipinas kan 1971 asin pagbwelta giraray sa US kan 1988, si Bullet nagin saro sa mga tagapamayo kan feministang koalisasyon na GABRIELA, asin nagtabang man na iorganisar an SELDA, asosasyon kan mga pigburutasa na politikal na mga detinado. An iba pa sa saiyang mga organisasyon kun sain nagi man sya nin pamayo iyo an Asian Women in Theology (AWIT),  dangan an Kaiba, partido politikal na pambabayi.

 Pagbwelta sa US asin pagpadagos kan aktibismo 
Kan 1988, nagbwelta an mga Marasigan sa California, asin pinadagos ni Bullet an saiyang mga akitibid pan-aktibismo. Pigkua nya an pwesto bilang pan-distritong social worker sa Veterans’ Equity Center, bilang sarong counselor asin social worker para sa West Bay Filipino Multi-Services asin Asian American Recovery Services. Nagbali man sya sa kampanya tangani na maipabukas giraray an Filipino Education Center. 

 Legasiya 
Sa pagmidbid sa taon kan mga pagserbisyo nya sa komunidad kan Bay Area, pigtawan syang Unsung Heroes Award kan KQED Public Broadcasting Co. kan 1995. Kan Nobyembre 2019 man saro sya sa onse na naikaag sa Wall of Remembrance sa Philippines' Bantayog ng Mga Bayan, na pigmimidbid an mga heroe sagkud mga martir na naglaban kan panahon kan diktadurya ni Marcos.

Pirang bulan makalihis an saiyang pagkagadan, sarong resolusyon an pigsalang tangani na an Phelan Avenue sa San Francisco mapangaranan bilang  Violeta "Bullet" Marasigan Avenue.  An avenue pigpangaranan man na "Frida Kahlo Way"  kan 2018.

Kagadanan
Si Bullet Marasigan nagadan sa sarong aksidenteng behikular kan Abril 18, 2000.

 Toltolan 

Kategorya: Mga artikulo sa Art+Feminism in the Philippines 2020
Kategorya: Mga artikulo manungod sa babayi